เลือกผลิตภัณฑ์ลบเลือนริ้วรอยให้ถูกต้อง ปฏิบัติตามขั้นตอนการดูแลผิวที่ดี ปรับเปลี่ยนวิถีชีวิต
ผู้เชี่ยวชาญด้านสุขภาพบางคนอ้างว่า เรตินอยด์เป็นวิธีลบเลือนริ้วรอยและสัญญาณแห่งวัยที่ได้รับการพิสูจน์แล้วว่าได้ผลมากที่สุด ช่วงแรกตัวยาที่มีเรตินอยด์จะทำให้เกิดรอยแดงและลอก แต่เมื่อผิวหายลอกแล้ว ริ้วรอยก็จะดีขึ้น คุณสามารถหาซื้อครีมเรตินอยด์ได้จากแพทย์ผิวหนังตามคลินิกต่างๆ   ผลิตภัณฑ์ดูแลผิวหลายยี่ห้อจำหน่ายครีมที่มีส่วนผสมของเรตินอล ซึ่งเป็นกรดเรตินอยด์รูปแบบหนึ่งที่ก่อให้เกิดการระคายเคืองน้อยกว่า ครีมเหล่านี้หาซื้อได้ทั่วไปโดยไม่ต้องซื้อจากแพทย์ผิวหนัง แต่ละแบบก็มีคุณภาพแตกต่างกันออกไป เพราะฉะนั้นคุณควรรู้ว่าต้องมองหาส่วนผสมอะไรบ้าง ประสิทธิภาพของเรตินอลจะลดลงเมื่อโดนแสงแดดและอากาศ เพราะฉะนั้นเลือกผลิตภัณฑ์ที่มีบรรจุภัณฑ์ที่ป้องกันแสงแดดและอากาศได้ มองหายี่ห้อที่มีส่วนผสมของเรตินอลในรูปแบบของแคปซูลใช้ครั้งเดียว บรรจุอยู่ในขวดแก้วทึบแสงพร้อมกับมีหัวปั๊ม หรือเป็นบรรจุภัณฑ์อะลูมิเนียม ไอดีบีโนนเป็นสารต้านอนุมูลอิสระที่ทรงพลัง งานวิจัยล่าสุดพบว่า หลังจากใช้ภายนอกไปได้ 6 สัปดาห์ ไอดีบีโนนสามารถลดรอยย่นและริ้วรอยบนใบหน้าได้ 29% กรด Alpha-Hydroxy จะไม่ระคายเคืองผิวมากเท่ากับเรตินอยด์ แต่ก็ไม่ให้ผลลัพธ์ที่ดีเท่าเช่นเดียวกัน ผลิตภัณฑ์ดูแลผิวชนิดนี้จะค่อยๆ ลดเลือนริ้วรอยอย่างช้าๆ เท่านั้น ผลิตภัณฑ์ดูแลผิวที่มีส่วนผสมของวิตามินเอ ซี อีและเบต้าแคโรทีนจะช่วยลดเลือดริ้วรอยได้อย่างอ่อนโยน ผลิตภัณฑ์ผลัดเซลล์ผิวมีมากมายทั้งแบบที่ให้ผู้เชี่ยวชาญด้านการแพทย์ทำให้และแบบซื้อมาทำเอง แต่จำไว้ว่ายิ่งผลิตภัณฑ์ผลัดเซลล์ผิวได้ลึกเท่าไหร่ ก็จะยิ่งมีโอกาสทำให้ผิวเกิดการระคายเคือง นอกจากนี้ผลิตภัณฑ์ผลัดเซลล์ผิวยังอาจทำให้เกิดรอยแผลเป็นและอาจทำให้สีผิวเปลี่ยนได้ ผลิตภัณฑ์ผลัดเซลล์ผิวที่มีส่วมผสมอย่างกรดซาลิไซลิก (salicylic) และกรดไทรคลอโรอะซิติก (trichloroacetic) สามารถผลัดเซลล์ผิวได้ลึกกว่าผลิตภัณฑ์ผลัดเซลล์ผิวจากกรดไกลโคลิก จึงสามารถลบเลือนริ้วรอยบางๆ ได้ดีกว่า เลเซอร์กระตุ้นการผลิตคอลลาเจน ทำให้ผิวดูเอิบอิ่มมากยิ่งขึ้น ถ้าริ้วรอยของคุณลึกเป็นพิเศษและคุณก็ไม่เจออะไรที่ช่วยได้ ลองปรึกษาแพทย์ว่าควรทำเลเซอร์หรือไม่ ถ้าคุณลองทำทุกอย่างแล้วแต่ก็ยังลดหรือลบเลือนริ้วรอยไม่ได้เสียที ให้ปรึกษาแพทย์หรือแพทย์ผิวหนัง ผู้เชี่ยวชาญด้านการแพทย์สามารถช่วยเลือกวิธีการกำจัดริ้วรอยที่เหมาะกับคุณได้ เช่น การใช้ยา การรักษาด้วยขั้นตอนทางการแพทย์ หรือครีมตามแพทย์สั่ง งานวิจัยบอกว่าสาเหตุของริ้วรอยอันดับ 1 คือแสงแดด ทาครีมกันแดดที่ปกป้องทั้ง UVA และ UBA และมี SPF อย่างน้อย 30 แต่ก็ไม่จำเป็นต้องเกิน SPF 50  ถึงจะไม่มีแดดก็ต้องทาครีมกันแดดอยู่ดี ถึงผิวจะคล้ำก็ไม่ได้แปลว่าผิวคุณได้รับการปกป้องจากดวงอาทิตย์ เพราะฉะนั้นทาครีมกันแดดอยู่เสมอ!  การทาครีมกันแดดไม่เพียงแต่ป้องกันริ้วรอยเท่านั้น แต่ยังลดความเสี่ยงที่จะเป็นมะเร็งผิวหนังด้วย  ทาครีมกันแดดบ่อยๆ อย่างน้อยทุก 2 ชั่วโมง ทุกวัน. แพทย์แนะนำว่าควรล้างหน้าวันละ 2 ครั้งและอย่ามากกว่านั้น เพราะการล้างหน้าบ่อยเกินไปอาจชำระล้างน้ำมันธรรมชาติและความชุ่มชื้นของผิว ทำให้ริ้วรอยดูลึกขึ้นและอาจทำให้เกิดริ้วรอยใหม่  ถึงผิวคุณจะมันก็อย่าล้างหน้ามากกว่า 2 ครั้งต่อวัน เพราะจะทำให้ผิวระคายเคืองและถ้าคุณเป็นสิว สิวก็จะยิ่งเห่อ ผิวที่มีอายุ (ผิวของคนที่มีอายุ 40 ปีขึ้นไป) สามารถลดเลือดริ้วรอยได้ด้วยการล้างหน้าด้วยผลิตภัณฑ์ล้างหน้าทุกคืน และล้างน้ำเย็นในตอนเช้า การใช้โทนเนอร์หลังล้างหน้าช่วยให้ค่า pH ของผิวสมดุลและดูสุขภาพดีกว่าเดิม แต่ต้องไม่ใช้โทนเนอร์ที่มีส่วนผสมของแอลกอฮอล์เพราะอาจทำให้ผิวแห้งได้ มอยซ์เจอไรเซอร์หลายตัวมีส่วนผสมที่มีคุณสมบัติต่อสู้และป้องกันริ้วรอย ทามอยซ์เจอไรเซอร์ที่ใบหน้าวันละ 2 ครั้งหลังล้างหน้าในตอนเช้าและตอนเย็น มีหลักฐานไม่มากนักที่บอกว่า ครีมกลางวันกับครีมกลางคืนนั้นไม่เหมือนกัน แต่ส่วนผสมบางอย่างในมอยซ์เจอไรเซอร์ก็อาจไม่มีประสิทธิภาพได้ถ้าเจอแสงแดด เช่น เรตินอลที่เป็นส่วนผสมที่ต่อสู้กับริ้วรอยได้อย่างมีประสิทธิภาพมากๆ นั้นถ้าโดนแสงแดดก็จะไม่สามารถทำงานได้อย่างมีประสิทธิภาพ ผิวรอบดวงตานั้นไม่เหมือนกับผิวบริเวณอื่นๆ บนใบหน้า ผิวบริเวณนี้จะบางและบอบบางกว่า เกิดริ้วรอยและหย่อนคล้อยได้เร็วกว่า ด้วยเหตุนี้การใช้ครีมทารอบดวงตาเพิ่มเติมจากมอยซ์เจอไรเซอร์สำหรับผิวหน้าก็ถือว่าคุ้มค่า  มองหาครีมรอบดวงตาที่มีคอลลาเจน วิตามินซี เป็ปไทด์ และ/หรือเรตินอล งานวิจัยหลายสิบชิ้นบอกว่าแสงแดดเป็นสาเหตุของริ้วรอยอันดับ 1 งานวิจัยชิ้นหนึ่งถึงกับบอกว่า การได้รับแสงแดดนั้นมีผลต่อการเกิดริ้วรอยมากกว่ากรรมพันธุ์เสียอีก  เพราะฉะนั้นอยู่ที่ร่มๆ ไว้ดีที่สุด!   ถ้าคุณต้องออกไปอยู่กลางแดด คุณต้องปกป้องผิวด้วยการใส่แว่นกันแดด สวมหมวก และทาครีมกันแดดที่มีค่า SFP 30 เป็นอย่างน้อย โดยเฉพาะอย่างยิ่งให้หลีกเลี่ยงการอยู่กลางแดดช่วง 10 โมงเช้า – บ่าย 3 โมง เพราะเป็นช่วงรังสีแรงที่สุด ถ้าคุณสูบบุหรี่ เหตุผลข้อหนึ่งที่ควรเลิกก็คือ งานวิจัยหลายชิ้นยืนยันว่า การสูบบุหรี่ทำให้ผิวแก่ก่อนวัย โดยเบื้องต้นคือบุหรี่จะปล่อยเอนไซม์ชนิดหนึ่งที่ไปทำลายคอลลาเจนและอีลาสติน ซึ่งเป็นส่วนสำคัญของการรักษาผิวพรรณให้ดูเด็ก การบริโภคเครื่องดื่มแอลกอฮอล์มากเกินไปจะไปทำลายหลอดเลือดในผิวหนัง และยังทำลายตับที่อาจทำให้เกิดริ้วรอยด้วย เวลาที่ร่างกายของคุณขาดน้ำ ริ้วรอยจะดูลึกขึ้น การรักษาร่างกายไม่ให้ขาดน้ำจะช่วยให้ผิวของคุณดูสุขภาพดี ถ้าคุณไม่แน่ใจว่าคุณควรดื่มน้ำเท่าไหร่ ก็ให้นำน้ำหนักตัว (กิโลกรัม) หารด้วย 34 นั่นคือจำนวนลิตรของน้ำที่คุณควรดื่มในแต่ละวัน   ผู้หญิงน้ำหนัก 75 กิโลกรัมควรดื่มน้ำ 2.2 ลิตรต่อวัน ถ้าคุณออกกำลังกายหรืออยู่ในที่ๆ มีอากาศร้อน (เช่น ถ้าคุณเหงื่อออกเยอะ) คุณก็ต้องดื่มน้ำเพิ่มอีก อีกหนึ่งวิธีที่บอกได้จริงว่าคุณดื่มน้ำเพียงพอหรือเปล่าก็คือ การสังเกตปัสสาวะของตัวเอง ถ้ามันเป็นสีเหลืองสดหรือมีกลิ่นแรง แปลว่าคุณน่าจะดื่มน้ำไม่เพียงพอ แพทย์บางคนเชื่อมโยงการอักเสบกับคุณภาพผิวหนังที่ไม่ดี (รวมทั้งริ้วรอยด้วย) และโรคต่างๆ เช่น โรคมะเร็งและโรคหัวใจ รับประทานอาหารที่อุดมไปด้วยผักและผลไม้ ถั่วดิบ ธัญพืชเต็มเมล็ด และโปรตีนไม่ติดมัน หลีกเลี่ยงอาหารที่มีน้ำตาลมาก โดยเฉพาะอย่างยิ่งอาหารแปรรูป สารต้านอนุมูลอิสระเช่นวิตามิน อี ซี เอ และบีนั้นจำเป็นต่อการรักษาผิวพรรณให้มีสุขภาพดี คุณต้องรับประทานผักผลไม้สดวันละ 5 – 7 หน่วยบริโภคเพื่อให้แน่ใจว่าได้รับสารต้านอนุมูลอิสระอย่างเพียงพอ  ผักผลไม้ที่แนะนำหากคุณไม่แน่ใจว่าจะเริ่มจากตรงไหนดี : มะเขือเทศ พืชตระกูลส้ม ผักใบเขียว และแคร์รอต  นอกจากการรับประทานอาหารที่อุดมไปด้วยวิตามินซีแล้ว วิตามินซียังสามารถนำมาใช้ทาเฉพาะที่เพื่อช่วยลดเลือนริ้วรอยได้อีกด้วย รูปแบบของวิตามินซีทาเฉพาะที่ที่มีประสิทธิภาพมากที่สุดก็คือวิตามินซีในรูปของ L-ascorbic acid เพราะฉะนั้นลองมองหาส่วนผสมนี้ในครีมทาหน้า งานวิจัยบางชิ้นเชื่อมโยงวิตามินเคกับการเพิ่มความยืดหยุ่นของผิว ให้ร่างกายได้รับวิตามินเคมากๆ ด้วยการรับประทานผักใบเขียว เช่น คะน้า ปวยเล้ง และบร็อกโคลี เวลาที่เรานอนหลับพักผ่อนไม่เพียงพอ ร่างกายของเราจะผลิตคอร์ติซอลมากเกินไป ซึ่งจะไปทำลายเซลล์ผิว ถ้าเรานอนหลับพักผ่อนอย่างเพียงพอ ร่างกายก็จะผลิตโกรทฮอร์โมน (HGH) ที่ช่วยให้ผิวของคุณดูหนาขึ้นและยืดหยุ่นมากขึ้น  ผู้ใหญ่ต้องการการนอนเฉลี่ยวันละ 7 – 9 ชั่วโมง ส่วนวัยรุ่นต้องการการนอนวันละ 8.5 – 9.5 ชั่วโมง   เวลานอนถ้าเป็นไปได้ให้นอนหงาย การนอนหงายจะช่วยป้องกันริ้วรอยที่อาจเกิดบนแก้มและคางถ้าคุณนอนตะแคง และริ้วรอยที่อาจเกิดบนหน้าผากหากคุณนอนคว่ำ คอร์ติซอลที่ทำลายเซลล์ผิวและกระตุ้นการก่อตัวของริ้วรอยเป็นฮอร์โมนความเครียดที่สำคัญที่สุด นอกจากนี้การแสดงออกถึงความเครียดทางกายยังทำให้เกิดริ้วรอยลึกบนในหน้าได้อีกด้วย เช่น รอยย่นรอบริมฝีปากและหน้าผาก ริ้วรอยระหว่างคิ้ว ลองเทคนิคลดความเครียดต่อไปนี้ :   นั่งสมาธิวันละ 2 – 3 นาที นั่งหลังตรงบนเก้าอี้หรือนั่งขัดสมาธิบนพื้น หลับตาแล้วกำหนดจิตไปที่การท่องคำพูดเชิงบวก เช่น “ฉันรู้สึกสงบ” หรือ “หายใจเข้ารับความรัก หายใจออกปล่อยความกลัว” วางมือข้างหนึ่งไว้บนหน้าท้องเบาๆ เพื่อเตือนตัวเองให้หายใจลึกๆ เข้าไปข้างใน  ฝึกหายใจลึกๆ นั่งหลังตรงหลับตาและวางมือข้างหนึ่งไว้บนท้อง ค่อยๆ หายใจเข้าทางจมูกช้าๆ นึกภาพว่าตัวเองกำลังเป่าลูกโป่งอยู่ลึกๆ ข้างในท้อง ค่อยๆ หายใจออกทางปาก กำหนดจิตที่ไปความรู้สึกของร่างกายว่าเป็นอย่างไรขณะที่ลมหายใจกำลังออกจากตัวคุณไป  ทำอะไรดีๆ ให้ตัวเอง จุดเทียนและลงไปแช่อ่างน้ำอุ่นดีๆ พร้อมกับผสมน้ำมันลาเวนเดอร์ที่ช่วยคลายเครียดลงไป ออกไปเดินเล่นช้าๆ กำหนดจิตและดื่มด่ำไปกับทัศนียภาพรอบตัวคุณ ดูคลิปสัตว์น่ารักๆ สัก 10 นาที อะไรก็ได้ที่ทำให้คุณรู้สึกดี ทำเลย!
ลบเลือนริ้วรอยด้วยเรตินอยด์. ใช้ผลิตภัณฑ์ดูแลผิวที่มีส่วนผสมของไอดีบีโนน (Idebenone). ใช้ผลิตภัณฑ์ดูแลผิวที่มีส่วนผสมของกรด Alpha-Hydroxy. ใช้ผลิตภัณฑ์ดูแลผิวที่มีส่วนผสมของสารต้านอนุมูลอิสระ. ผลัดเซลล์ผิว. ผลิตภัณฑ์ผลัดเซลล์ผิวจากกรดไกลโคลิก (Glycolic) สามารถผลัดเซลล์ผิวตื้นๆ และทำให้ริ้วรอยบางๆ ดูจางลงได้อย่างช้าๆ. รักษาด้วยเลเซอร์ผิวหนัง. ปรึกษาผู้เชี่ยวชาญด้านการแพทย์. ทาครีมกันแดด.  ล้างหน้า ใช้โทนเนอร์หลังล้างหน้า. ใช้มอยซ์เจอไรเซอร์คุณภาพดีสำหรับการลบเลือนริ้วรอยโดยเฉพาะ. ใช้ครีมทารอบดวงตาคุณภาพดี. เลี่ยงแสงแดด. อย่าสูบบุหรี่. งดเครื่องดื่มแอลกอฮอล์. ดื่มน้ำให้เพียงพอ. รับประทานอาหารที่ดีต่อสุขภาพและต้านการอักเสบ. ได้รับสารต้านอนุมูลอิสระอย่างเพียงพอ. ได้รับวิตามินเคอย่างเพียงพอ. นอนหลับพักผ่อนให้เพียงพอ. ลดความเครียด.
https://www.wikihow.com/Remove-Deep-Facial-Wrinkles https://www.wikihow.com/Remove-Deep-Facial-Wrinkles https://www.wikihow.com/Remove-Deep-Facial-Wrinkles
Choosing the Right Wrinkle Treatment Following a Good Skin Regimen Adjusting Your Lifestyle